Diari Oficial de la Generalitat Valenciana


Sumari del DOGV 3908, del 02-01-2001 (2000/10837)

ORDRE de 18 de desembre de 2000, de la Conselleria de Cultura i Educació, per la qual es convoquen ajudes per a l'increment bibliogràfic destinat a biblioteques i agències de lectura públiques de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3908

Data del DOGV
:   02-01-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/10922


Data del document
:   18-12-2000

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * suport econòmic
    * biblioteca pública
    * indústria del llibre
    * ajuda pública

ORDRE de 18 de desembre de 2000, de la Conselleria de Cultura i Educació, per la qual es convoquen ajudes per a l'increment bibliogràfic destinat a biblioteques i agències de lectura públiques de la Comunitat Valenciana. [2000/Q10609]
  
La Conselleria de Cultura i Educació, segons la Llei 10/1986, de 30 de desembre, d'Organització Bibliotecària de la Comunitat Valenciana, té com a objectiu el foment de la lectura a través de la millora dels serveis bibliotecaris, i per a això té el propòsit de subvencionar les entitats locals titulars de centres de lectura pública contribuint a sufragar les despeses derivades de la compra de llibres i revistes.
  
En conseqüència, fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Primer
  
Convocar concurs públic per a la concessió d'ajudes a les entitats locals titulars de biblioteques i agències de lectura públiques de la Comunitat Valenciana, destinades a l'adquisició de llibres i revistes, i aprovar les bases per les quals es regix, així com el model d'instància, i el del certificat, que s'inclouen en l'annex I, II, III i IV de la present ordre.
  
Segon
  
L'import global màxim de les ajudes serà de 42.448.416 pessetes (480.809,683 euros), i s'abonarà a càrrec del pressupost de l'any 2001 de la Generalitat Valenciana, dins de l'aplicació pressupostària 07.04.820.01.6 i la línia T2613000, anomenada, «Increment bibliogràfic de les biblioteques i agències de lectura de la xarxa de la Generalitat Valenciana», fins al límit de la consignació pressupostària que als efectes establix la Llei de Pressupostos de la Generalitat Valenciana per al 2001, cosa per la qual quedarà condicionada la concessió des les subvencions a l'existència en els mencionats pressupostos de crèdit adequat i suficient, conforme allò disposat en l'Ordre de 26 de setembre de 1994, de la Conselleria d'Economia i Hisenda.
  
DISPOSICIÓ ADDICIONAL
  
Única
  
Conforme a l'Ordre de 26 de setembre de 1994, de la Conselleria d'Economia i Hisenda, referent a la tramitació anticipada d'expedients de despesa, tots els actes dictats en l'expedient de subvenció que es convoca per la present ordre estaran condicionats al fet que, en dictar la resolució de concessió de la subvenció, es mantinguen les mateixes circumstàncies de fet i de dret existents en el moment en què es produïren eixos actes.
  
DISPOSICIONS FINALS
  
Primera
  
Es delega en el director general del Llibre, Arxius i Biblioteques la facultat de resoldre la concessió de les subvencions i se l'autoritza perquè, en l'àmbit de les seues competències, adopte les mesures necessàries per a l'aplicació i el desenrotllament de la present ordre.
  
Segona
  
La present ordre entrarà en vigor el mateix dia de la seua publicació en el Diari Oficial de la Generalitat Valenciana.
  
Tercera
  
De conformitat amb el que establixen els articles 107,116 i 117 de la Llei de Regim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs en reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'interposarà davant el conseller de Cultura, Educació, en el termini d'un mes comptador des de l'endemà de la publicació.
  
b) El recurs contenciós administratiu es plantejarà davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació.
  
València, 18 de desembre de 2000
  
El conseller de Cultura i Educació
  
MANUEL TARANCÓN FANDOS
  
ANNEX I
  
Bases de la convocatòria d'ajudes per a l'adquisició de llibres i revistes per a biblioteques i agències de lectura públiques de la Comunitat Valenciana.
  
Primera
  
Les ajudes contribuiran al finançament fins a un màxim del 50% de les despeses derivades de l'adquisició de llibres i revistes destinats a les biblioteques i agències de lectura públiques municipals de la Comunitat Valenciana.
  
Segona
  
Per al pagament de les ajudes, els ajuntaments hauran de comprar la meitat dels llibres a justificar basant-se en els llistats de novetats bibliogràfiques que elabora la Direcció General del Llibre, Arxius i Biblioteques.
  
La Direcció General del Llibre, Arxius i Biblioteques remetrà cada dos mesos als responsables dels centres de lectura els llistats de novetats bibliogràfiques. Per a l'any 2001 s'utilitzaran els llistats compresos entre setembre-octubre de 2000 i setembre-octubre 2001.
  
La resta d'adquisicions bibliogràfiques serà a discreció del mateix ajuntament i a càrrec del pressupost que les entitats locals destinen a la compra de llibres i revistes per a les biblioteques.
  
En tot cas, la compra d'obres de referència (enciclopèdies generals i temàtiques, anuaris i directoris) no excedirà mai el 30% del total de justificants aportats.
  
Tercera
  
Podran sol·licitar les ajudes totes les entitats locals de la Comunitat Valenciana que hagen subscrit convenis segons els models aprovats per acord del Consell de la Generalitat Valenciana amb data 3 de juny i 9 de desembre de 1997.
  
Quedaran excloses de la present convocatòria totes les entitats locals que no hagen justificat degudament en la data establerta la subvenció atorgada l'any 2000.
  
Quarta
  
1. El termini de presentació de sol·licituds serà d'un mes, que es comptarà des de l'endemà de la publicació de la present convocatòria en el Diari Oficial de la Generalitat Valenciana. El termini de presentació es comptarà de data a data; si en el mes de venciment no hi haguera dia equivalent a aquell en què comença el còmput, s'entendrà que el termini finalitza el darrer dia del mes. Els terminis que finalitzen en dies que siguen inhàbils, així com els dissabtes i els dies 24 i 31 de desembre, o qualsevol altre que reglamentàriament es declare com a tal, s'entendran prorrogats fins al primer dia hàbil següent.
  
2. La sol·licitud d'ajuda econòmica anirà firmada per l'òrgan competent de l'entitat local i s'adreçarà a la Conselleria de Cultura i Educació, Direcció General del Llibre, Arxius i Biblioteques.
  
Les sol·licituds, el model de les quals figura en l'annex II de la present ordre, aniran necessàriament acompanyades dels següents documents:
  
a) Certificat de l'interventor o secretari interventor de l'entitat local en el qual conste: la quantitat gastada en llibres i revistes per al centre de lectura en l'exercici de 2000 i la quantitat pressupostada per a la mateixa finalitat en l'exercici de 2001.
  
b) Imprès d'alta de tercers per a pagaments de la Generalitat Valenciana degudament emplenat segons model d'annex IV.
  
c) Fotocòpia del codi d'identificació fiscal de l'entitat local titular del centre de lectura.
  
d) Opcionalment es podrà presentar la memòria i/o projecte de les activitats que es realitzaran en el centre de lectura al llarg de 2001.
  
3. La documentació exigida en la present base podrà presentar-se en els serveis centrals de la Conselleria de Cultura i Educació, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4. Si la sol·licitud no reunix els requisits i documents que s'assenyalen en la present base, es requerirà l'interessat perquè, en el termini de deu dies, esmene la falta o aporte els documents preceptius, amb la indicació que, si no ho fera així, es considerarà que ha desistit en la petició, prèvia resolució que haurà de ser dictiada en els termes de l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Quinta
  
1. La valoració de les sol·licituds la realitzarà el Consell de Biblioteques de la Generalitat Valenciana que, segons la Llei 10/1986, de 30 de desembre, d'Organització Bibliotecària de la Comunitat Valenciana, ha de ser escoltat per a la distribució anual del crèdit consignat en els pressupostos de la Generalitat Valenciana per al finançament de la xarxa bibliotecària de la Generalitat.
  
2. El Consell de Biblioteques, en funció de les peticions presentades, establirà un mínim i un màxim de la quantitat que, si és el cas, es concedirà.
  
3. De les dues quantitats demanades, la gastada l'exercici anterior i la pressupostada per al 2001, es tindrà en consideració la menor d'elles.
  
4. De la mateixa manera, es valorarà l'acreditació, a través de les estadístiques mensuals, de l'ús de les instal·lacions del centre de lectura.
  
5. Es valorarà la memòria i/o projecte de les activitats que es realitzaran en el centre de lectura al llarg de l'any 2001.
  
6. Una vegada realitzada la valoració, el Consell de Biblioteques formularà la proposta de resolució de les ajudes, que serà elevada al director general del Llibre, Arxius i Biblioteques que, per delegació del conseller, adjudicarà les ajudes a través d'una resolució que serà publicada en el Diari Oficial de la Generalitat Valenciana.
  
7. Si en el termini de tres mesos, comptadors a partir del dia en què finalitze el termini de presentació d'instàncies, no s'ha dictat la resolució corresponent i s'ha notificat a les parts, s'entendrà que totes les sol·licituds presentades han sigut desestimades.
  
Sexta
  
La quantitat a justificar per les entitats locals serà el doble de la subvenció concedida. Els llibres comprats amb l'import de la subvenció correspondran a novetats bibliogràfiques incloses en els llistats d'orientació bibliogràfica per a biblioteques públiques que elabora la Direcció General del Llibre, Arxius i Biblioteques i que han sigut emesos entre setembre-octubre de 2000 i setembre-octubre de 2001. La compra d'obres de referència (enciclopèdies generals i temàtiques, anuaris i directoris) no excedirà mai el 30% del total de justificants aportats. En cas que l'entitat local presente justificants no conformes amb les bases de la convocatòria sols percebrà la part proporcional als justificants correctament presentats. La Direcció General del Llibre, Arxius i Biblioteques recomana que, preferentment, la compra de llibres i revistes es realitze en llibreries locals i comarcals.
  
Sèptima
  
Són obligacions del beneficiari:
  
a) Realitzar la inversió que fonamenta la concessió de l'ajuda.
  
b) Acreditar davant la Conselleria de Cultura, Educació i Ciència la realització de la inversió, així com el compliment dels requisits i condicions que determinen la concessió de l'ajuda.
  
c) El sotmetiment a les actuacions de control financer que corresponen a la Intervenció General relatives a les ajudes concedides.
  
d) Comunicar a la Conselleria de Cultura i Educació l'obtenció de subvencions o ajudes per a la mateixa finalitat, procedents de qualssevol administracions o ens públics.
  
Octava
  
Tota alteració de les condicions que s'han tingut en compte per a la concessió de la subvenció, i en tot cas l'obtenció concurrent amb subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió, o si és el cas, al reintegrament de les quantitats percebudes, en els supòsits establits per l'article 47.9 del Text Refós de la Llei d'Hisenda Pública de la Generalitat Valenciana.
  
L'import de les subvencions regulades en la present ordre en cap cas podrà ser d'una quantitat tal que, aïlladament o en concurrència de subvencions o ajudes d'altres administracions públiques o d'altres ens públics o privats, supere el cost de la inversió a realitzar pel beneficiari.
  
En este cas, quan la subvenció principal siga de la Generalitat Valenciana, serà procedent el reintegrament de l'excés obtingut sobre el cost de la inversió realitzada.
  
Novena
  
Quan en l'exercici de les funcions d'inspecció o control, es deduïsquen indicis de la incorrecta obtenció o destinació de la subvenció o ajuda percebuda, els agents encarregats de la inspecció podran acordar la retenció de les factures, documents equivalents o substitutius i de qualsevol altre document relatiu a les operacions en les quals es manifesten els indicis.
  
Deu
  
El pagament de les aportacions de la Generalitat Valenciana es realitzarà conforme a la Llei de Pressupostos de la Generalitat Valenciana per a l'any 2001, de la forma següent:
  
La transferència es realitzarà una vegada justificada totalment la realització de la inversió.
  
Per a procedir a la justificació, les entitats locals beneficiàries hauran de presentar la documentació següent:
  
a) Manament de pagament juntament amb l'original o còpia compulsada de totes les factures: per una banda, les corresponents a les novetats bibliogràfiques segons els llistats elaborats per la Direcció General del Llibre, Arxius i Biblioteques; per altra, les factures corresponents a la compra de llibres en general i revistes. Les factures hauran de presentar-se en forma reglamentària i datades en el 2001, amb la data màxima de 31 d'octubre de 2001 en les quals apareixeran els preus per unitats i l'import total de la compra, expedides per l'empresa proveïdora.
  
b) Certificat del secretari de l'entitat local, en el qual es faça constar que els llibres i revistes adquirits són els de les factures i que han sigut entregats correctament i s'han destinat al centre o centres de lectura públic de localitat.
  
Els justificants establits en la present base hauran de presentar-se fins al 31 d'octubre de 2001 en la Conselleria de Cultura i Educació. Si no ho fera així l'adjudicatari perdrà el dret a percebre l'ajuda.
  
ANNEX II
  
Sol.licitud d'ajuda per a l'increment bibliogràfic destinat a les biblioteques i agències de lectura públiques de la Comunitat Valenciana
  
(Nom i cognoms) ... com a alcalde o representant de l'entitat local d ..., segons el que disposa l'ordre d'ajudes per a l'increment bibliogràfic destinat a les biblioteques i agències de lectura públiques de la Comunitat Valenciana,
  
EXPOSE:
  
Primer
  
Que l'entitat local que represente desitja acollir-se a les esmentades ajudes, destinades a l'increment bibliogràfic, per a la qual cosa aporta la següent documentació:
  
a) Certificat de l'interventor o secretari interventor de l'entitat local en el qual conste: la quantitat gastada en llibres i revistes per al centre de lectura en l'exercici de 2000 i la quantitat pressupostada per a la mateixa finalitat en l'exercici de 2001.
  
b) Imprés d'alta de tercers per a pagaments de la Generalitat Valenciana emplenat com cal segons model d'annex IV.
  
c) Fotocòpia del codi d'identificació fiscal de l'entitat local titular del centre de lectura.
  
d) Memòria i/o projecte de les activitats que es realitzaran en el centre de lectura al llarg de 2001 (opcional).
  
Segon
  
Que esta entitat local, pel fet de participar en la present convocatòria, accepta totes les condicions establides en les bases que la regulen.
  
..., ... d ... de 2001
  
(Signatura)
  
CONSELLERIA DE CULTURA i EDUCACIÓ. DIRECCIÓ GENERAL DEL LLIBRE, ARXIUS I BIBLIOTEQUES
  
ANNEX III
  
(Nom i cognoms) ... com a interventor o secretari interventor de l'Ajuntament d ...\_\_\_\_\_\_\_\_\_\_\_\_\_\_\_\_\_\_\_
  
CERTIFIQUE:
  
1. Que la quantitat gastada exclusivament en llibres i revistes per al centre de lectura en l'exercici pressupostari de 2000 ha sigut d ... pesetas/ ... euros.
  
2. Que la quantitat pressupostada exclusivament per a llibres i revistes destinada al centre de lectura durant el present exercici es d ... pesetas/ ...euros.
  
I perquè conste i als efectes de la Conselleria de Cultura i Educació, estenc el present certificat, d'ordre i amb el vistiplau del alcalde president, ..., ... d ... de 2001.
  
Vist i plau
  
L'alcalde president El secretari
  
ANNEX IV
  
Manteniments de tercers. Proveïdors
  
Alta d'entitat de crèdit
  
Nom del proveïdor:
  
Adreça:
  
Població:
  
DNI/CIF del proveïdor:
  
Denominació del comte bancari (titular):
  
Denominació de l'entitat financera:
  
Codi de l'entitat financera:
  
Denominació de la sucursal:
  
Codi de la sucursal:
  
Número del compte corrent: DC
  
Declare que són certes les dades reflectides i que identifiquen el compte i l'entitat financera mitjançant els quals desitge rebre els pagaments que en qualitat de proveïdor de la Generalitat Valenciana poden correspondre.
  
Firma:
  
Com a:
  
DNI:
  
A omplir per la conselleria.
  
(Nom i cognoms):
  
Amb el càrrec de:
  
CERTIFICA: Que les dades corresponents a este proveïdor són certes i han sigut verificades amb els antecedents que es troben en el nostre centre de gestió.
  
València, ... d ... de 2001